Tahariri - Umuhimu wa miundo msingi nchini Kenya

KUH: TAHARIRI KUHUSU UMUHIMU WA MIUNDO MSINGI 
Miundo msingi ni nyenzo za kimsingi katika maendeleo ya kiuchumi ya nchi. Miundo msingi haizalishi bidhaa moja kwa moja ila husaidia ukuzaji na uzalishaji .Baadhi ya miundo msingi ni reli, barabara, uwanja wa ndege, maji safi, madaktari, mataa ya trafiki na magingi ya taa za umeme, ambayo yataweza kuimarisha usalama nchini na hata kwa wananchi kwani nchi ilioimarika, kisalama hustawi na kuvutia watalii.

Nikianzia ni kuwa, miundo msingi imeweza kuzalisha kawi. Kupitia uzalishaji huu watu kutoka sehemu mbalimbali nchini wameweza kupata umeme ambao unaleta manufaa kwa wingi. Manufaa yenyewe ni wananchi hasa kule mashinani wameweza kupata a umeme na kuuza maji baridi, hata sharubati, ili kukimu mahitaji yao madogo madogo nyumbani. Kupitia umeme vilevile vijana wengi wasiokuwa na ajira wanauza sharubati na maji baridi barabarani kuliko kurandaranda mitaani na kuibia watu kwani haba haba hujaza kibaba na baadae kujiajiri wenyewe kupitia pesa hizo.
Vilevile miundo msingi imeweza kuboresha usambazaji wa bidhaa kutoka kule kwa wazalishaji hadi sokoni kwa wanunuzi. Barabara kama mojawapo ya miundo msingi itakayo kuwa imeboreshwa na kutokuwa na mashimo, bidhaa hasa zile zinazoharibika kwa haraka kama mboga za majani, nyanya, zitaweza kusafirishwa kwa haraka bila kuharibika njiani na kuwafikia wale wanunuzi kwa wakati ufao na hala hali inayostahiki. 
Miundo msingi itaweza kubuni nafasi za ajira, mfano ulioko ni huu wa kuanzishwa kwa utumiaji wa treni mpya. Watu wengi hasa kwa wale vijana hupata ajira katika shesheni za reli na kwa wasichana huweza kupata kazi kama wahudumu ndani ya treni ile. Kwa vijana kupata ajira, kiwango cha umaskini nchini pia hupungua kwani watu huweza kukicha mahitaji yao na hata kupunguza uhalifu na usalama kuimarika. 
Aidha, miundo msingi huweza kusababisha kuzalisha ukuaji wa viwanda. Kwa kupitia kwa viwanda, bidhaa nyingi kama nguo zitaweza kupatikana na haitakuwa na haja serikali kuleta bidhaa kutoka nje. Serikali itapofanya hivyo itaboresha biashara za humu nchini na hata bei za bidhaa hizo kuwa za nafuu ambazo wanunuzi wataweza kumudu ili kununua. Nikiongeza ni kuwa, wafanyabiashara wa humu nchini wataweza kuongeza na kupanua biashara zao kwani zitakuwa zimeimarika. 
Vilevile, Miundo msingi huweza kuboresha huduma za kimsingi katika jamii kama ujenzi wa hospitali katika sehemu mbalimbali hasa kule mashinani. Wale wa mashinani wataweza kupata huduma bora za afya kwani zitakuwa karibu nao kuliko kusafiri kuja mjini kwa matibabu. Nakupitia hizi hospitali ni kuwa ule vifaa ilivyokuwa haipatikani, hupatikana mfano mashine za Saratani na hata zile za figo. Hii itapunguza gharama ya usafiri kwa wale wasiojiweza kusafiri hadi India ili kupata matibabu. Hivyo basi kupitia ujenzi wa hospitali na kuongezeka kwa vifaa vya hospitali nambari ya vifo itapungua. 
Nikiongeza ujenzi wa shule hasa kule mashinani utaongezeka kwa kiwango cha juu sana, kwani hawata gharamika kusafiri kuja mjini ili kujiendeleza kimasomo. Hata hivyo, wanafunzi wataweza kupata elimu itakayowafaa wenyewe au hata kujiajiri. 
Miundo msingi huweza kupunguza ajali barabarani kwani barabara iwapo nzuri hata kusafiri kwa watu kwa kutumia mabasi, utakuwa wa utulivu kabisa na amani. Barabara zenye mashimo ndiyo ambayo husababisha ajali nyingi nchini na hata kupoteza maisha ya watu kwa wingi kila mwaka ikilinganishwa na ajali za ndege 
Pia Miundo msingi huimarisha usalama nchini kwani iwapo ajira kwa vijana zitakuwepo usalama utaimarika kwa sababu vijana wengi ndio husababisha roho za wakazi waeneo fulani kuwa juu wakihofia kuporwa. Hivyo basi ajira kwa vijana kuweza kuongezwa kila sehemu. 
Nikiongezea ni kuwa kupita miundo msingi huweza kusababisha ukuaji wa miji au makao  mapya mfano ni treni mpya ilyoanza hivi juzi tu. Sehemu zile ambazo treni hii inapita, miji inaweza kukuwa kwa sababu ya biashara au watu kuhania ili kuweza kuwa karibu na usafiri huo wa treni. Nikiongezea, kwa wale ambao treni iliweza kupitia kwa nyumba zao na kubomolewa, wameweza kulipwa na kuweza kuhamia katika sehemu nyingine.
Miundo msingi huweza kuboresha maisha ya watu mbalimbali. Hii ni dhahiri iwapo ajira za vijana kupatikana kupitia miundo msingi. Serikali ikianzisha viwanda kule mashinani na kuajiri watu, familia nyingi zitaweza kunusuliwa na kuweza kutoka katika wimbi la umaskini linalowakabili wengi mashinani. Hivyo basi maisha ya watu kuboreshwa kwani wataweza kukidhi maisha yao na hata huduma zao za kimsingi. 
Nikimalizia ni kuwa, miundo msingi huweza kusababisha ukuaji wa kiuchumi . Iwapo nchi itatumia rasilimali zake ipasavyo ili kuweza kuzalisha zile zitakazoleta manufaa zaidi, basi nchi za nje zitaweza kufanya biashara nayo na hivyo basi uchumi wa nchi kukuwa na wananchi kuweza kufaidika katika ununuzi wa bidhaa za humu nchini.